sagorsarker/bangla-wikipedia huggingface dataset:
আড়ানগর ইউনিয়ন

আড়ানগর ইউনিয়ন বাংলাদেশের রাজশাহী বিভাগের নওগাঁ জেলার ধামইরহাট উপজেলার অন্তর্গত একটি ইউনিয়ন।
ধামইরহাট উপজেলা সদর থেকে প্রায় ১৫ কিলোমিটার দুরত্বে অবস্থিত। এই ইউনিয়নের পূবে জাহানপুর ইউনিয়ন, পশ্চিমে-আলমপুর , উত্তরে-পাটিচরা , দক্ষিনে- উমার ইউনিয়ন পরিষদ।
এই ইউনিয়নের আয়তন ১১.৪৭ বর্গ কিঃমিঃ এবং জনসংখ্যা ১৩,১৯৬ জন (২০১১)।
শিক্ষার হার :
৫৫% (২০১১ এর শিক্ষা জরীপ অনুযায়ী)
শিক্ষা প্রতিষ্ঠান
বর্তমান চেয়ারম্যান- মোঃ মোসাদ্দেকুর রহমান
জাহানপুর ইউনিয়ন, ধামইরহাট

জাহানপুর ইউনিয়ন বাংলাদেশের রাজশাহী বিভাগের নওগাঁ জেলার ধামইরহাট উপজেলার অন্তর্গত একটি ইউনিয়ন।
শিক্ষার হার :
বর্তমান চেয়ারম্যান- মোঃ ইসমাইল হোসেন মোস্তাক।
ইসবপুর ইউনিয়ন, ধামইরহাট

ইসবপুর ইউনিয়ন বাংলাদেশের রাজশাহী বিভাগের নওগাঁ জেলার ধামইরহাট উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান- মোঃ মাহফুজুল আলম (লাকী)
খেলনা ইউনিয়ন

খেলনা ইউনিয়ন বাংলাদেশের রাজশাহী বিভাগের নওগাঁ জেলার ধামইরহাট উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান- মোঃ আলহিল মাহমুদ চৌধুরী।
আগ্রাদ্বিগুণ ইউনিয়ন

আগ্রাদ্বিগুন ইউনিয়ন বাংলাদেশের রাজশাহী বিভাগের নওগাঁ জেলার ধামইরহাট উপজেলার অন্তর্গত একটি ইউনিয়ন।
শিক্ষা প্রতিষ্ঠানঃ
বর্তমান চেয়ারম্যান- মোঃ ইসমাইল হোসেন মোস্তাক।
নিতপুর ইউনিয়ন

নিতপুর ইউনিয়ন বাংলাদেশের রাজশাহী বিভাগের নওগাঁ জেলার পোরশা উপজেলার অন্তর্গত একটি ইউনিয়ন। মহানন্দার শাখা নদী পূর্ণভবা। আর এই পূর্ণভবা নদীর তীরে ১নং নিতপুর ইউনিয়ন পরিষদ অবস্থিত।
নিতপুর ইউনিয়নের পূর্বে পোরশা থানা, পশ্চিমে পূর্ণভবা নদী, উত্তরে নিতপুর সরকারি মডেল উচ্চবিদ্যালয় ও কলেজ, দক্ষিণে পোরশা উপজেলা পরিষদ।
বর্তমান চেয়ারম্যান- মোঃ এনামুল হক।
তেঁতুলিয়া ইউনিয়ন, পোরশা

তেতুলিয়া ইউিনয়ন বাংলাদেশের রাজশাহী বিভাগের নওগাঁ জেলার পোরশা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
এখানে বেশ কিছু দর্শনীয় স্থান রয়েছে:
<nowiki>*</nowiki>পোরশা মারকায জামে মসজিদ। 
<nowiki>*</nowiki>পোরশা বড় মাদ্রাসা।
<nowiki>*</nowiki>পোরশা জমিদার বাড়ির ভগ্নাঅব
বশ
<nowiki>*</nowiki>পোরশা মুসাফিরখানা
<nowiki>*</nowiki>পোরশা গোরস্থান (বেড়াচকি)
<nowiki>*</nowiki>আলহাজ্ব শরিফুদ্দিন শাহ 
<nowiki>*</nowiki>আব্দুর রশিদ (লাটা মাষ্টার) 
<nowiki>*</nowiki>শায়খুল হাদীস মাওলানা রেজাউল করিম শাহ 
<nowiki>*</nowiki>শায়খুল হাদীস আব্দুল্লাহ শাহ 
<nowiki>*</nowiki>মুফতী হারুনুর রাশীদ 
<nowiki>*</nowiki>মাস্টার হাবিবুল হক 
<nowiki>*</nowiki>খলিল মাস্টার 
<nowiki>*</nowiki>আমিনুল ইসলাম (আমিন হাজি) 
<nowiki>*</nowiki>আব্দুল ওহহাব শাহ 
বর্তমান চেয়ারম্যান-
ছাওড় ইউনিয়ন

ছাওড় ইউিনয়ন বাংলাদেশের রাজশাহী বিভাগের নওগাঁ জেলার পোরশা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
মোজাফফর হোসেন
গাঙ্গুরিয়া ইউনিয়ন

গাঙ্গুরিয়া ইউনিয়ন বাংলাদেশের রাজশাহী বিভাগের নওগাঁ জেলার পোরশা উপজেলার অন্তর্গত একটি ইউনিয়ন।
গাঙ্গুরিয়া ইউনিয়ন পরিষদের গ্রামসমুহের তালিকা
১. কোচপুর,২. বোরামপুকুর,৩. প:হ‌রিপুর,৪. ডাঙ্গাপাড়া,৫. সুরানন্দ,৬. আমইর,৭. বা‌লিয়াচান্দা,৮. পাথরডাঙ্গা,৯. ‌খোর্দহ‌রিপুর,১০. ‌মি‌ছিরা,১১. কাদিপুর,১২. গাঙ্গু‌রিয়া,১৩. তা‌তিপাড়া,১৪. ঝলঝলিয়াপাড়া,১৫. প:‌দেও‌লিয়া,১৬. পলাশবাড়ী,১৭. আমদা,১৮. বাহারুল,১৯. কা‌লিনগর,২০. গ‌নেশপুর,২১. কা‌তিপুর,২২. সরাইগাছি,২৩. কোড়ন্দা,২৪. বাদকহেন্দা,২৫. গোন্দারডাংগা,২৬. বড়্গুন্দইল,২৭. পাইকপাড়া
শিক্ষার হার :৭৫%
শিক্ষা প্রতিষ্ঠান
১ গাঙ্গুরিয়া ডিগ্রী কলেজ 
২ গাঙ্গুরিয়া দ্বিমুখি উচ্চ বিদ্যালয় 
৩ গাঙ্গুরিয়া কিন্ডার গার্টেন কেজি স্কুল 
৪ গাঙ্গুরিয়া সরকারি প্রাথমিক বিদ্যালয় 
৫ গাঙ্গুরিয়া মদিনাতুল উলুম মাদ্রাসা
৬ গাঙ্গুরিয়া দাখিল মাদ্রাসা,৭.বালিয়া-চাঁন্দা উচ্চ বিদ্যালয় ৮.বালিয়া-চাঁন্দা সরকারি প্রাথমিক বিদ্যালয় ৯.বালিয়া-চাঁন্দা আশরাফুল উলুম হাফেজিয়া ফুরকানিয়া মাদ্রাসা 
== দর্শনীয় স্থান = শানমান্দা দিঘী
বর্তমান চেয়ারম্যান-
ঘাটনগর ইউনিয়ন

ঘাটনগর ইউিনয়ন বাংলাদেশের রাজশাহী বিভাগের নওগাঁ জেলার পোরশা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান- মোঃ বজলুর রহমান
মশিদপুর ইউনিয়ন

মশিদপুর ইউিনয়ন বাংলাদেশের রাজশাহী বিভাগের নওগাঁ জেলার পোরশা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
কারামানের মাহমুদ

মাহমুদ ১৪ তম শতাব্দীতে আনাতোলিয়ায় তুর্কি কারামান বেইলিকের বে ছিলেন।
তাঁর পিতা ছিলেন কারামান বে। তিনি ১৩০০ সালে তার বড় ভাই গুনেরির স্থলাভিষিক্ত হন। যদিও তিনি গোনেরির রাজত্বকালে আলাইয়ে অভিযানে অংশ নিয়েছিলেন বলে জানা যায়, তবে তাঁর রাজত্বকালের বিবরণ জানা যায়নি। কিন্তু ১৩০৮ সালে সেলজুক সুলতান দ্বিতীয় মাসুদ মারা গেলে, তিনি সেলজুকের রাজধানী কোনিয়া দখল করার সুযোগ দেখেছিলেন।
তিনি ১৩১২ সালে মারা যান। তাঁর সমাধিটি কারামান প্রদেশের এরমেনেক জেলার বালকুশন গ্রামে। এর পরে তাঁর পুত্র মুসা তাঁর স্থলাভিষিক্ত হয়।
বাংলা কফি

বাংলা কফি বা বন কফি হচ্ছে কফি পরিবারের একটি উদ্ভিদ প্রজাতি। এটি বাংলাদেশ, ভারত, নেপাল ও ভুটান-এ পাওয়া যায়।
এটি প্রাথমিকভাবে গ্রীষ্মমণ্ডলীয় এবং উপ-গ্রীষ্মমণ্ডলীয় আর্দ্র চওড়া পাতার বনে পাওয়া যায় যেমন স্রোতের ধারে স্যাঁতসেঁতে অঞ্চলে, তবে শুষ্ক মিশ্র বন এবং পশ্চিমবঙ্গের মহানন্দা বন্যপ্রাণী অভয়ারণ্যের মতো শাল বনেও পাওয়া যায়, পাশাপাশি বর্ষা বনে পাওয়া যেতে পারে। বর্ষা বনে এটি একটি পুরু নিচুগাছের স্তর গঠন করে। এটি পশ্চিমবঙ্গ এবং মেঘালয়ের বনাঞ্চল এবং নেপালের গণ্ডকী নদীর অববাহিকার মতো কিছু অঞ্চলের পরিসীমা জুড়ে একটি সাধারণ প্রজাতি এবং এসব অঞ্চলের ঝোপঝাড় উদ্ভিদের একটি প্রধান উপাদান।
সমান্তরাল চলচ্চিত্র

সমান্তরাল চলচ্চিত্র হল ভারতীয় চলচ্চিত্রের একটি চলচ্চিত্র আন্দোলন। পশ্চিমবঙ্গে ১৯৫০-এর দশকে মূলধারার ভারতীয় বাণিজ্যিক চলচ্চিত্রের বিপরীতে এই আন্দোলনের সূত্রপাত ঘটেছিল। ইতালিয় নয়াবাস্তববাদ থেকে অনুপ্রাণিত হয়ে সমান্তরাল চলচ্চিত্র ফরাসি নবকল্লোল ও জাপানি নবকল্লোলের কিছু সময় পূর্বে শুরু হয়, এবং এটি ১৯৬০-এর দশকের ভারতীয় নবকল্লোলের অগ্রদূত। বাংলা চলচ্চিত্র শুরুতে এই আন্দোলনের নেতৃত্ব দেয় এবং এই আন্দোলন থেকে আন্তর্জাতিক অঙ্গনে সমাদৃত চলচ্চিত্র নির্মাতা, তথা সত্যজিৎ রায়, মৃণাল সেন, ঋত্বিক ঘটক, তপন সিংহ-সহ অন্যান্যদের পরিচয় করিয়ে দেয়। পরবর্তী কালে এই আন্দোলন ভারতের অন্যান্য চলচ্চিত্র শিল্পে প্রসিদ্ধি অর্জন করে।
এই ধারার চলচ্চিত্রসমূহ মূলত সমকালীন সামাজিক-রাজনৈতিক পরিস্থিতির উপর নজর রেখে এর গাম্ভীর্যপূর্ণ বিষয়বস্তু, বাস্তবতাবাদ ও স্বভাববাদ, প্রতীকী উপাদানের উপস্থাপন এবং মূলধারার ভারতীয় চলচ্চিত্রের সাধারণ বৈশিষ্ট তথা নৃত্য ও গান বাদ দেওয়ার জন্য পরিচিত।
ভারতীয় চলচ্চিত্রে বাস্তবতাবাদের উৎপত্তি ঘটে ১৯২০ ও ১৯৩০-এর দশকে। বাস্তবতাবাদের প্রারম্ভিক উদাহরণের একটি হল বাবুরাও পেইন্টারের ১৯২৫ সালের নির্বাক চলচ্চিত্র "সবকরি পাশ"। এটি একজন দরিদ্র কৃষকের (ভি. শান্তরাম) গল্প, যিনি লোভী মহাজনের নিকট তার জমি বন্ধক রেখে সব হারান, এবং শহরে গিয়ে একটি মিলে শ্রমিক হিসেবে কাজ করতে বাধ্য হন। ১৯৩৭ সালে শান্তরামের "দুনিয়া না মানে" চলচ্চিত্রটিতে ভারতীয় সমাজে নারী প্রতি আচরণের সমালোচনার চিত্র দেখা যায়।
দরিয়াপুর মসজিদ

দরিয়াপুর মসজিদ বাংলাদেশের একটি ঐতিহাসিক মসজিদ। এটি রংপুর জেলার পীরগঞ্জ উপজেলার অন্তর্গত দরিয়াপুর গ্রামে অবস্থিত।
দরিয়াপুর মসজিদ ১৭১৭ বা ১৭১৮ সালে নির্মিত হয়। এর স্থাপত্য রীতিতেও তাই মুঘল স্থাপত্য রীতির ছাপ স্পষ্ট। তবে, ১৮৯৭ সালের ভূমিকম্পের ফলে মসজিদটির ভয়াবহ ক্ষতি সাধিত হয়। এ সময় মসজিদের গম্বুজে ফাটল সৃষ্টি হয় এবং মিনার (বুরুজ) ধ্বসে পড়ে। পরে, স্থানীয় জনগণই মসজিদ মেরামতের উদ্যোগ নেয়। তখন মিনারগুলো পুরোপুরি বাদ দিয়ে মসজিদ মেরামত করে ব্যবহারোপযোগী করা হয়। কিন্তু, পেশাদারিত্বের অভাবে মসজিদের স্থাপত্যশৈলী বেশ ক্ষতিগ্রস্ত হয়। আর, মসজিদের সাম্প্রতিক সংস্কার কার্যের ফলে এর আদি বৈশিষ্ট্যের অধিকাংশই প্রায় বিলুপ্ত হয়ে গিয়েছে।
রংপুরের পীরগঞ্জ উপজেলা সদর থেকে ৩ কিলোমিটার দক্ষিণ-পশ্চিমে দরিয়াপুর নামক গ্রামের বড় দিঘিটির পশ্চিমে দেয়াল ঘেরা এই মসজিদটির অবস্থান।
দরিয়াপুর মসজিদটি আয়তাকার যার প্রস্থ ৩.৭৩ মিটার এবং দৈর্ঘ্য ১১.১৯ মিটার। এর পশ্চিম দেওয়ালে কারুকার্য খচিত আয়তাকার ফ্রেমে আবদ্ধ তিনটি অর্ধ-অষ্টভুজাকৃতির মিহরাব রয়েছে। এর বিপরীতে পূর্ব দেওয়ালে মিহরাবের সাথে মিল রেখে রয়েছে তিনটি প্রবেশদ্বার। এর মধ্যে, মাঝের মিহরাব এবং প্রবেশপথ বাকি দুটির চেয়ে একটু বড় এবং বাইরের দিকে প্রক্ষিপ্ত। আর, বাকি দুই দিক অর্থাৎ, মসজিদের উত্তর ও দক্ষিণ দেওয়ালে রয়েছে দুটি জানালা। সবগুলো দরজা-জানালাই খিলানযুক্ত।
পূর্ব-পশ্চিমে বিস্তৃত ২টি খিলানের কারণে মসজিদের অভ্যন্তরভাগ তিনটি সমান বর্গাকার বে'তে বিভক্ত। প্রতিটি বে'র উপরে রয়েছে একটি করে গম্বুজ। অষ্টকোণাকৃতির ড্রামের উপরে স্থাপন করা এ গম্বুজগুলো অনেকটা গোলাকার।
মসজিদ সংস্কারের ফলে, বর্তমানে মসজিদের দেয়াল সিমেন্টের প্লাস্টারে আবৃত। তাই, দেওয়ালের শিল্পকর্ম একেবারেই দৃশ্যমান নয়। তবে জানা যায় যে, এক সময় মসজিদের মাঝখানের প্রবেশ পথ ও মিহরাবের পাশে অলঙ্কৃত মিনার ছিল।
অন্যদিকে, গম্বুজ ও মিহরাবের কারুকার্য এখনো বিদ্যমান। গম্বুজগুলোর শীর্ষে পদ্মফুল ও কলসি অঙ্কিত আছে। আর, মসজিদের অভ্যন্তরে গম্বুজের নিচের কোণাগুলো পেন্ডেন্টিভ নকশার মাধ্যমে সাজানো হয়েছে। আর, ছাদের দেয়ালের বাইরের অংশ সাজানো হয়েছে বদ্ধ মেরলোনের একটি সারি দিয়ে। মিহরাবের ফ্রেমগুলোও বেশ দৃষ্টিনন্দন। মিহরাবগুলোর দুপাশে রয়েছে ফুল ও গাছের আয়তাকার প্যানেল নকশা। উপরের দিকে দুপাশে রয়েছে দুটি গোলাপ ফুলের মোটিফ, আর মাঝে একটি আয়তাকার খোপ।
স্বল্প নির্মাণব্যয়ের চলচ্চিত্র

স্বল্প নির্মাণব্যয়ের চলচ্চিত্র হল সেইসব চলচ্চিত্র যেগুলো মূলধারার চলচ্চিত্র স্টুডিও বা বিনিয়োগকারী কর্তৃক প্রদত্ত অর্থায়নের তুলনার কম ব্যয়ে নির্মিত হয়ে থাকে। অনেক স্বাধীন চলচ্চিত্র স্বল্প নির্মাণব্যয়ে নির্মিত হয়ে থকে, আবার কিছু ক্ষেত্রে অভিজ্ঞতাহীন ও অপরিচিত চলচ্চিত্র নির্মাতাদের দ্বারা নির্মিত মূলধারার চলচ্চিত্রের নির্মাণব্যয়ও স্বল্প হয়ে থাকে। অনেক তরুণ ও প্রথমবারে কাজ করা চলচ্চিত্র নির্মাতা বড় প্রযোজনা সংস্থার বিশাল নির্মাণব্যয়ের চলচ্চিত্র নির্মাণের পূর্বে নিজের প্রতিভার প্রমাণের জন্য স্বল্প নির্মাণব্যয়ের চলচ্চিত্র নির্মাণ করে থাকেন। অধিকাংশ স্বল্প নির্মাণব্যয়ের চলচ্চিত্র যেগুলো কোন প্রকার সাড়া পায় না বা প্রশংসিত হয় না, তা কখনোই প্রেক্ষাগৃহে মুক্তি দেওয়া হয় না। বরং বাজার স্বল্পতা, কাহিনি ও বিষয়ের কম গুরুত্বের কারণে এগুলো সরাসরি খুচরা বিক্রয়ের জন্য পাঠানো হয়। স্বল্প নির্মাণব্যয়ের নির্দিষ্ট কোন সংজ্ঞা নেই বা ব্যয়ের পরিমাণ কত হলে তা এই শ্রেণিতে পড়বে তার কোন সুনির্দিষ্ট ব্যাখ্যা নেই, এবং এটি চলচ্চিত্রের ধরন ও নির্মাণের দেশের উপরও নির্ভরশীল। এক দেশে যেটা স্বল্প নির্মাণব্যয়ের চলচ্চিত্র অন্য দেশে সেটা বিশাল নির্মাণব্যয়ের চলচ্চিত্র হতে পারে। বর্তমান সময়ে তরুণ চলচ্চিত্র নির্মাতারা প্রাক-প্রচারণার জন্য চলচ্চিত্র উৎসবগুলোর উপর নির্ভর করে। এই উৎসবগুলোর মাধ্যমে তারা তাদের চলচ্চিত্রের জন্য প্রশংসিত হয় এবং সাড়া পান, যার ফলে তারা সীমিত পরিসরে প্রেক্ষাগৃহে মুক্তি দিতে পারে। যেসব চলচ্চিত্র অধিক প্রশংসিত হয় সেগুলোকে বৃহৎ পরিসরে মুক্তি দেওয়া হয়। স্বল্প নির্মাণব্যয়ের চলচ্চিত্রগুলো পেশাদার নির্মাণ বা অপেশাদারও হতে পারে। এতে পেশাদার বা ভাড়া করা যন্ত্রপাতি ও সাজসজ্জা ব্যবহার করে চিত্রধারণ করা হয়।
১৯৯৯ সালের নির্মিত "দ্য ব্লেয়ার উইচ প্রজেক্ট" হল অন্যতম সফল স্বল্প নির্মাণব্যয়ের চলচ্চিত্র। ১৬০,০০০ মার্কিন ডলার নির্মিত চলচ্চিত্রটি বিশ্বব্যাপী ২৪৯ মিলিয়ন মার্কিন ডলার আয় করে। আরেকটি সফল স্বল্প নির্মাণব্যয়ের চলচ্চিত্র হল ২০০৭ সালের "প্যারানরমাল অ্যাক্টিভিটি"। মাত্র ১৫,০০০ মার্কিন ডলার ব্যয়ের চলচ্চিত্রটি ১৯০ মিলিয়ন মার্কিন ডলার আয় করে। সম্ভবত আরও সফল স্বল্প নির্মাণব্যয়ের চলচ্চিত্র ছিল ১৯৭২ সালের "ডিপ থ্রোট"। এটি মাত্র ২২,৫০০ মার্কিন ডলার ব্যয়ে নির্মিত হয় এবং ৬০০ মিলিয়ন মার্কিন ডলারের অধিক আয় করে, যদিও এই পরিমাণ নিয়ে বিতর্ক রয়েছে।
স্বল্প নির্মাণব্যয়ের চলচ্চিত্রের একটি প্রারম্ভিক উদাহরণ হল ১৯৭৫ সালে বলিউডে নির্মিত ডাকাত ঘরনার "শোলে"। ২০ মিলিয়ন রুপিতে নির্মিত চলচ্চিত্রটি ৩ বিলিয়ন রুপি আয় করে এবং এটি সর্বকালের সর্বোচ্চ আয়কারী ভারতীয় চলচ্চিত্র হয়ে ওঠে। আরেকটি সফল উদাহরণ হল ব্রুস লি অভিনীত চীনা চলচ্চিত্র "এন্টার দ্য ড্রাগন" (১৯৭৩)। $৮৫০,০০০ ব্যয়ে নির্মিত চলচ্চিত্রটি বিশ্বব্যাপী $৯০ মিলিয়ন আয় করে।
"রকি" চলচ্চিত্রের নির্মাণব্যয় ছিল $১ মিলিয়ন এবং এটি বিশ্বব্যাপী $২২৫ মিলিয়ন আয় করে, এবং সিলভেস্টার স্ট্যালোনকে তারকা খ্যাতি এনে দেয়। "হ্যালোউইন" চলচ্চিত্রের নির্মাণব্যয় ছিল $৩২৫,০০০ এবং এটি বিশ্বব্যাপী $৭০ মিলিয়ন আয় করে। "নেপোলিয়ন ডিনামাইট" চলচ্চিত্রের নির্মাণব্যয় $৪০০,০০০ এরও কম ছিল, কিন্তু এটি বিশ্বব্যাপী $৪৬ মিলিয়ন আয় করে। বড় চলচ্চিত্র স্টুডিও কয়েকটি বিভাগ এই ধরনের চলচ্চিত্র নির্মাণ করে থাকে, যেমন ফক্স সার্চলাইট পিকচার্স, মিরাম্যাক্স, নিউ লাইন সিনেমা, এবং প্রতিদ্বন্দ্বী স্বল্প নির্মাণব্যয়ের চলচ্চিত্রের মত পরিবেশনা করে থাকে।
ওয়েস্ট লন্ডন লিগ

ওয়েস্ট লন্ডন লিগ একটি ফুটবল প্রতিযোগিতা ছিল, যা পশ্চিম লন্ডনের আশেপাশে অবস্থিত দলগুলোর সমন্নয়ে অনুষ্ঠিত হতো। এটি ১৮৯২ সালে গঠিত হয়েছিল এবং এতে কেবল অপেশাদার দলগুলো অংশগ্রহণ করতো।
এই লিগটি ১৮৯২ সালে প্রতিষ্ঠা লাভ করেছিল; এই লিগের প্রতিষ্ঠাকালীন সদস্যরা হচ্ছে, ফুলহ্যাম, কুইন্স পার্ক রেঞ্জার্স, স্ট্যানলি, প্যাডিংটন, সাউথল, গ্রোভ হাউস, কিল্ডেয়ার এবং সেন্ট জন'স কলেজ।
মিনার্ভা ফুটবল ক্লাব

মিনার্ভা ফুটবল ক্লাব একটি ইংরেজ ফুটবল ক্লাব ছিল। এটির সদর দফতর লন্ডনের ল্যাডিওয়েলে অবস্থিত।
এই ক্লাবটি ১৮৭০-এর দশকে এফএ কাপে অংশগ্রহণ করেছিল।
রশিদ খান (পাকিস্তানি ক্রিকেটার)

রশিদ খান (; জন্ম: ১৫ ডিসেম্বর, ১৯৫৯) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও কোচ। পাকিস্তান ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮৫ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে পাকিস্তান ইন্টারন্যাশনাল এয়ারলাইন্স, পাবলিক ওয়ার্কস ডিপার্টমেন্ট ও সিন্ধু দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে কার্যকরী ব্যাটিংশৈলী প্রদর্শন করতেন তিনি।
১৯৭৫-৭৬ মৌসুম থেকে ১৯৯৩-৯৪ মৌসুম পর্যন্ত রশিদ খানের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে চারটিমাত্র টেস্ট ও ঊনত্রিশটি একদিনের আন্তর্জাতিকে অংশগ্রহণ করেছেন রশিদ খান। ৫ মার্চ, ১৯৮২ তারিখে করাচিতে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ১৯৮৫ তারিখে ডুনেডিনে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
জাতীয় দলে নিয়মিত খেলোয়াড়দের ধর্মঘটে কারণে বেশ কয়েকজন অনভিজ্ঞ খেলোয়াড়কে জাতীয় দলে অন্তর্ভুক্ত করা হয়। ফলশ্রুতিতে, ১৯৮১-৮২ মৌসুমে শ্রীলঙ্কার বিপক্ষে খেলার জন্যে ফাস্ট-মিডিয়াম বোলার রশিদ খানকে দল নির্বাচকমণ্ডলী আমন্ত্রণ জানায়। বল হাতে নিয়ে বেশ সফলতার স্বাক্ষর রাখেন। পাশাপাশি, ১০ নম্বরে ব্যাটিংয়ে নেমে ৫৯ ও অপরাজিত ৪৩ রান তুলতে সক্ষম হন।
তবে, এর পরপরই ইংল্যান্ড সফরের জন্যে দূর্ভাগ্যবশতঃ তাকে দলে রাখা হয়নি। তাসত্ত্বেও, ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে তাকে পাকিস্তান দলে রাখা হয়। ১৯৮৩-৮৪ মৌসুমে দলের সাথে অস্ট্রেলিয়া গমন করেন। ঐ সফরে একটিমাত্র টেস্টে তাকে খেলানো হয়। এরপর থেকে তাকে একদিনের খেলার জন্যে দলে রাখা হয়। ১৯৮৪-৮৫ মৌসুমে চূড়ান্ত টেস্টে অংশ নেন। নিউজিল্যান্ড সফরে আঘাতগ্রস্ত দলের শূন্যতা পূরণে নিউজিল্যান্ডে যান।
আন্তর্জাতিক ক্রিকেট থেকে প্রত্যাখ্যাত হবার পরও প্রায় এক দশক প্রথম-শ্রেণীর ক্রিকেটে অংশগ্রহণ করেছিলেন।
ক্রিকেট খেলা থেকে অবসর গ্রহণের পর পাকিস্তানের অনূর্ধ্ব-১৯ দলের ব্যবস্থাপকের দায়িত্বে ছিলেন ও কোচিং কর্মে নিয়োজিত থাকেন। ২০০৬ সালে চীনের ক্রিকেটারদের কোচের দায়িত্ব পালন করেন তিনি।
অর্চনা গুপ্তা

অর্চনা গুপ্তা (; জন্ম: ১ মার্চ, ১৯৯০) একজন ভারতীয় মডেল এবং চলচ্চিত্র অভিনেত্রী। তিনি তামিল, কন্নড়, মালয়ালম, তেলুগু সহ একটি রাশিয়ান চলচ্চিত্রেও অভিনয় করেছেন। সাম্প্রতিককালে তিনি জি৫-এর "পয়জন" নামক একটি ওয়েব ধারাবাহিকে আরবাজ খান, রিমি সেন, ফ্রেডি দারুওয়ালা, তনুজ বিরওয়ানি সহ অন্যান্যদের সাথে অভিনয় করেছেন। মনীশ পলের সাথে অর্চনা গুপ্তা স্বল্পদৈর্ঘ্য চলচ্চিত্র "বাঞ্জার"-এ কেন্দ্রীয় চরিত্রে অভিনয় করেছিলেন। এছাড়া তিনি মঞ্চ অনুষ্ঠানেও অংশ নিয়ে থাকেন।
অভিনয় ও নাচের প্রতি আগ্রহ অর্চনাকে খুব অল্প বয়সেই এই পেশায় নিয়ে আসে এবং তেলুগু চলচ্চিত্র "আন্দামাইনা মনসুলো" দিয়ে তিনি চলচ্চিত্রে অভিষেক করেন। সেই থেকে অর্চনা রাশিয়ান চলচ্চিত্র সহ বেশ কয়েকটি চলচ্চিত্রে অভিনয় করেছেন। অর্চনা আগ্রায় জন্মগ্রহণ করেন এবং পরবর্তীতে তিনি মডেল এবং চলচ্চিত্র অভিনেত্রী হিসাবে নিজের পেশাকে প্রতিষ্ঠিত করতে মুম্বই চলে যান। বন্দনা গুপ্তা নামে তার এক বোন রয়েছেন, তিনিও একজন অভিনেত্রী।
তেলুগু চলচ্চিত্র "আন্দামাইনা মনসুলো"-র মাধ্যমে অর্চনা চলচ্চিত্রে অভিষেক করেন।
তিনি কন্নড় চলচ্চিত্রে অভিষেক করেন ২০০৯ সালের মধ্য জানুয়ারীতে মুক্তিপ্রাপ্ত "সার্কাস"-এ গণেশের বিপরীতে অভিনয়ের মাধ্যমে। এরই সূত্রধারায় তিনি কন্নড়ে আরো তিনটি চলচ্চিত্রে অভিনয় করেন: "লিফট কোডলা", "কার্তিক" এবং "আচ্চু মেচ্চু"।
স্ট্যামফোর্ড ব্রিজ (স্টেডিয়াম)

স্ট্যামফোর্ড ব্রিজ () হচ্ছে ফুলহ্যামের একটি ফুটবল স্টেডিয়াম, যেটি দক্ষিণ পশ্চিম লন্ডনের চেলসিতে অবস্থিত। এটি সাধারণত "দ্য ব্রিজ" হিসাবে পরিচিত। এই স্টেডিয়ামটি চেলসি ফুটবল ক্লাবের হোম স্টেডিয়াম হিসেবে ব্যবহৃত হয়, যেটি প্রিমিয়ার লীগ, উয়েফা চ্যাম্পিয়নস লীগের মতো খেলা আয়োজন করে থাকে।
এই স্টেডিয়ামটির ধারণক্ষমতা হচ্ছে ৪১,৮৩৭, এটি ২০১৯–২০ প্রিমিয়ার লীগ মৌসুমের নবম বৃহত্তম ভেন্যু। চেলসি ফুটবল ক্লাব ২০২৩–২৪ মৌসুমের মধ্যে এর ধারণক্ষমতা ৩,০০০-এর বেশি বাড়ানোর পরিকল্পনা করেছে। যখন এই স্টেডিয়ামের সম্প্রসারণের কাজ চলবে, তখন চেলসির ওয়েম্বলি স্টেডিয়ামে খেলার যাওয়ার ইচ্ছা রয়েছে।
১৮৮৭ সালে এই স্টেডিয়ামটি উন্মুক্ত করা হয়েছিল। ১৯০৫ সাল পর্যন্ত এই স্টেডিয়ামটি লন্ডন অ্যাথলেটিক ক্লাব ব্যবহার করত, যখন নতুন মালিক গাস মেয়ার্স চেলসি ফুটবল ক্লাব গঠন করে তখন তিই এই স্টেডিয়ামটি ক্লাবটির জন্য গ্রহণ করেছিলেন, যেখানে চেলসি তাদের হোম ম্যাচ আয়োজন করা শুরু করে। ১৯৯০-এর দশকে যখন এটি আধুনিক, অল-সিটার স্টেডিয়ামে সংস্কার করা হয়েছিল, তখন বেশ কয়েক বছর যাবত সংস্কার কাজের মাধ্যমে এটিতে বড় ধরনের পরিবর্তন আনা হয়েছে।
স্ট্যামফোর্ড ব্রিজ ইংল্যান্ড ফুটবল দলের আন্তর্জাতিক ম্যাচ, এফএ কাপের ফাইনাল, সেমিফাইনাল এবং এফএ কমিউনিটি শিল্ডের খেলা আয়োজন করে থাকে। ফুটবল ছাড়াও এই স্টেডিয়ামটি ক্রিকেট, রাগবি ইউনিয়ন, স্পিডওয়ে, গ্রেহাউন্ড রেসিং, বেসবল এবং আমেরিকান ফুটবলের মতো আরও অনেক খেলাতে আয়োজন করে। ১৯৩৩ সালের ১২ই অক্টোবর তারিখে চেলসি এবং আর্সেনালের মধ্যকার লীগ ম্যাচের জন্য এই স্টেডিয়ামে সর্বোচ্চ ৮২,৯০৫ জন দর্শক উপস্থিত হয়েছিলেন।
ফেলিক্স ব্রিখ

ফেলিক্স ব্রিখ (, ; জন্ম: ৩ আগস্ট ১৯৭৫) হলেন একজন জার্মান ফুটবল রেফারি। তিনি বাভেরীয় ফুটবল অ্যাসোসিয়েশনের এসভি এম হার্ট মিউনিখের হয়ে কাজ করেন। তিনি একজন ফিফা তালিকাভুক্ত রেফারি হওয়ার পাশাপাশি উয়েফার এলিট বিভাগের রেফারি।
ব্রিখ ২০০৪ সালে বুন্দেসলিগায় রেফারির দায়িত্ব পালন করা শুরু করেছিলেন এবং ২০০৭ সালে তাকে ফিফার ব্যাজ দেওয়া হয়েছিল। সে বছরের অক্টোবর মাসে উয়েফা ইউরো ২০০৮-এর বাছাইপর্বে প্রথম জ্যেষ্ঠ আন্তর্জাতিক ম্যাচটি পরিচালনা করেছেন। উক্ত ম্যাচে লুক্সেমবুর্গ ২–০ গোলে রোমানিয়ার কাছে পরাজিত হয়েছিল। ২০০৮ সালের ফেব্রুয়ারি মাসে, ব্রিখকে ২০০৭–০৮ উয়েফা কাপের ৩২ দলের পর্বের একটি ম্যাচ পরিচালনার দায়িত্ব নিয়োজিত করা হয়েছিল। অতঃপর ২০০৮ সালের অক্টোবর মাসে, তিনি ২০০৮–০৯ উয়েফা চ্যাম্পিয়নস লিগের গ্রুপ ডি-এর লিভারপুল এবং পিএসভি আইন্দোভেনের মধ্যকার ম্যাচটি পরিচালনা করেছেন।
ফুটবলের পাশাপাশি ব্রিখ খেলাধুলার বিষয়ে একটি ডক্টরেট লিখেছেন। এছাড়াও তিনি একজন যোগ্য আইন বিশেষজ্ঞ।
মিকাইল

মিকাইল (, "Mîkhā'ēl"; , "Mikhaḗl"; ; , "Mīkā'īl", "Mīkāl", "Mīkhā'īl") হলেন ইহুদিধর্ম, খ্রিষ্টধর্ম ও ইসলামের একজন প্রধান স্বর্গদূত বা ফেরেশতা। ক্যাথলিক, পূর্ব অর্থডক্স, অ্যাংলিকান ও লুথারীয় মতাবলম্বীরা তাঁকে "প্রধান স্বর্গদূত সন্ত মিকাইল" বা "সন্ত মিকাইল" বলে অবিহিত করে থাকে। প্রাচ্য অর্থডক্স ও পূর্ব অর্থডক্স মণ্ডলীসমূহ তাঁকে "ট্যাক্সিয়ার্চ সন্ত মিকাইল" নামে সম্বোধন করে। অন্যান্য প্রোটেস্ট্যান্ট মণ্ডলীসমূহে তাঁকে "প্রধান স্বর্গদূত মিকাইল" বলে ডাকা হয়।
বাইবেলের পুরাতন নিয়মের দানিয়েলের পুস্তকে মিকাইলের নাম তিনবার উল্লেখ করা হয়েছে। ইহুদিধর্মে ঈশ্বর ও ইস্রায়েলীয়দের মাঝে মধ্যস্থতাকারী হিসেবে স্বর্গদূতদের সাহায্য প্রার্থনার ক্ষেত্রে রাব্বাইদের কঠোর বিধিনিষেধ থাকা সত্ত্বেও মিকাইলকে ইহুদি জাতির রক্ষাকর্তা হিসেবে গণ্য করার ধারণাটি প্রভাবশালী হয়ে ওঠে এবং ইহুদি স্তোত্রমালায় মিকাইলের একটি বিশেষ অবস্থান তৈরি হয়।
নতুন নিয়মের প্রকাশিত বাক্য পুস্তকে মিকাইল শয়তানের বিরুদ্ধে ঈশ্বরের সৈন্যদলের নেতৃত্ব দেন এবং স্বর্গের যুদ্ধে শয়তানকে পরাজিত করেন। যিহূদার পত্রে মিকাইলকে নির্দিষ্টভাবে "প্রধান স্বর্গদূত মিকাইল" বলে অবিহিত করা হয়। ৪র্থ শতাব্দীতে খ্রিষ্টানরা মিকাইলের নামে মঠ তৈরি করে এবং তাঁকে একজন আরোগ্যদাতা স্বর্গদূত হিসেবে দেখা শুরু করে। কালের পরিক্রমায় খ্রিষ্টান বিশ্বে তাঁর ভূমিকা একজন রক্ষাকর্তা এবং অশুভ শক্তির বিরুদ্ধে সদাপ্রভুর সৈন্যবাহিনীর সেনাপতিতে পর্যবসিত হয়।
মুসলমানরা তাঁকে হজরত মিকাইল (আ.) হিসেবে অবিহিত করে থাকে। ইসলাম অনুসারে মিকাইল প্রধান ফেরেশতাদের একজন এবং তিনি প্রাকৃতিক শক্তির দায়িত্বে নিয়োজিত। পবিত্র কোরআনের সূরা আল-বাকারার ৯৮ নং আয়াতে ফেরেশতা জিব্রাইলের পাশাপাশি মিকাইলের নাম উল্লেখ করা হয়েছে।
ইসলামে মিকাইল হলেন অন্যতম প্রধান আধ্যাত্মিক ফেরেশতা এবং তিনি প্রকৃতির কাজে নিয়জিত। তার অশ্রু থেকে ফেরেশতা তৈরি করা হয়। এ জাতীয় ফেরেশতাগণ তার সাহায্যকারী। 
সূরা আল-বাকারায় কুরআনে মিকাইলের উল্লেখের একত্রে আছে: 
সুন্নি ইসলামে মিকাইল আদমের সৃষ্টির বিবরণে উপস্থিত হন। তদনুসারে, তাঁকে এক মুঠো পৃথিবীর মাটি আনতে প্রেরণ করা হয়েছিল; কিন্তু পৃথিবী থেকে সে মাটি আনতে পারেন নি, যার কিছু অংশ জ্বলে যায়। এটি আল-থালাবী দ্বারা বর্ণিত করা হয়েছে যার বর্ণনায় বলা হয়েছে যে ঈশ্বর ফেরেশতাকে বলবেন যে কেউ কেউ তাঁর কথা মানবে এবং কেউ কেউ তা মানবে না। 
শিয়া ইসলামে, দোয়া উম্মে দাউদের ৬ষ্ঠ ইমাম জাফর আল-সাদিকের পাঠকের অনুরোধে জানানো হয়েছে, মিকাইল দোয়া করেন: ""হে আল্লাহ!" "আপনার করুণার মিকাইল- ফেরেশতাকে আপনার নেয়ামত দান করুন এবং নেয়ামত দান করুন অনুগ্রহ ও ক্ষমা প্রার্থনাকারীদের এবং যে মানুষকে অনুগত সেবার জন্য তৈরি করেছেন। ""
কিম শর্মা

কিম মিশেল শর্মা একজন ভারতীয় অভিনেত্রী এবং মডেল। তিনি ২০০০ সালে হিন্দি ভাষার চলচ্চিত্র "মোহব্বতেঁ" দিয়ে অভিনয়ে অভিষেক করেছিলেন।
দিল্লি সফরে কিম শর্মা ক্লোজ-আপ (টুথপেস্ট)-এর জন্য অডিশন দিয়ে নির্বাচিত হয়েছিলেন। পরবর্তীতে তিনি সানসিল্ক, পেপসি, টাটা সাফারি, পন্ড'স, ফেয়ার অ্যান্ড লাভলী, ক্লিন এন্ড ক্লিয়ার এবং লি'রিল এর বিজ্ঞাপনে উপস্থিত হন। তিনি "ওলে" এর ভারতীয় ব্র্যান্ড প্রতিনিধিও। আদিত্য চোপড়া তার পরিচালনায় "মোহব্বতেঁ" চলচ্চিত্রের জন্য শর্মাকে স্বাক্ষরিত করেছিলেন।
দেবেশ দাশ

দেবেশ দাশ ( ; ১ সেপ্টেম্বর, ১৯১১ - ১৯৯৮) বাংলাদেশী বংশোদ্ভূত কল্পকাহিনী লেখক। 
দেবেশ দাশের জন্ম ব্রিটিশ ভারতের বর্তমানে বাংলাদেশের কিশোরগঞ্জ জেলার অন্তর্গত বাজিতপুরে। পিতার নাম গোপালচন্দ্র দাশ। তিনি কলকাতায় পড়াশোনা করেছেন । শ্রীরামকৃষ্ণের প্রিয় শিষ্য শ্রীম-র ছাত্র তিনি। কলকাতার প্রেসিডেন্সি কলেজ থেকে বি.এ. পাশ করে টাটার স্কলারশিপ নিয়ে বিলেত যান। ১৯৩৪ খ্রিস্টাব্দে আই সি এস পরীক্ষায় পাশ করে ভারতীয় সিভিল সার্ভিসে যোগ দিয়ে আসামে যান। দিল্লিতে কেন্দ্রীয় সরকারের স্বরাষ্ট্র ও রাজনৈতিক বিভাগের গুরুত্বপূর্ণ পদে কাজ করেছেন । বিদেশে ভারত সরকারের প্রতিনিধিত্ব করেছেন। ১৯৬৯ খ্রিস্টাব্দে কেন্দ্রীয় সরকারের ক্যাবিনেট সেক্রেটারি পদ থেকে অবসর গ্রহণ করেন ।
তিনি সরকারের গুরুত্বপূর্ণ পদে থাকার পাশাপাশি সাহিত্যচর্চাও করে গেছেন। ১৯৫২ খ্রিস্টাব্দে নিখিল ভারত বঙ্গ সাহিত্য সম্মেলনের স্থায়ী সভাপতি হন ও ১৯৫৩ খ্রিস্টাব্দে অনুষ্ঠিত জয়পুর অধিবেশনের মূল সভাপতি ছিলেন। অক্সফোর্ড, নিউইয়র্ক, পেনসিলভেনিয়া ও প্রাগ বিশ্ববিদ্যালয়ে এবং বিভিন্ন আন্তর্জাতিক সংস্থার আমন্ত্রণে ভারতীয় ও বাংলা সাহিত্য সম্পর্কে বক্তৃতা দিয়েছেন । উপন্যাস, রম্যরচনা, প্রবন্ধ, ইতিহাস, গল্প, কবিতা প্রভৃতি সাহিত্যের সব শাখাতেই দেবেশ দাশের ছিল অবাধ বিচরণ। তার লেখা ' রাজোয়ারা' গ্রন্থটির জন্য মেবারের দরবার থেকে ঢাল ও একটি তলোয়ার দিয়ে সম্মানিত করা হয়।রবীন্দ্রনাথ ঠাকুর তার 'ইয়োরোপা' বইটি পড়ে ভূয়সী প্রশংসা করেন । রোগশয্যা হতে তাঁকে কবি যে পত্র লেখেন তা নিম্নরূপ-
তার অন্যান্য গ্রন্থ গুলি হল-
দেবেশ দাশ ১৯৯৮ খ্রিস্টাব্দে ৮৭ বৎসর বয়সে প্রয়াত হন ।
মেরি ওয়াটসন

মেরি ওয়াটসন (অক্টোবর ১৮৫৬ - ২০ ফেব্রুয়ারি ১৯৩৩) একজন ব্রিটিশ রসায়নবিদ ছিলেন। তিনি অক্সফোর্ড বিশ্ববিদ্যালয়ে রসায়ন অধ্যয়নরত প্রথম দুই নারীর মধ্যে একজন। অন্য আরেক নারী হলেন মার্গারেত সেবার্ড । 
ওয়াটসন ১৮৫৬ সালের অক্টোবরে অক্সফোর্ডশায়ার শিরবার্নে জন ওয়াটসন এবং অ্যান ব্রুসের কন্যা হয়ে জন্মগ্রহণ করেছিলেন। তার বাবা ম্যাকসফিল্ডের আর্লের কৃষক এবং ল্যান্ড এজেন্ট ছিলেন । তিনি বাড়িতে এবং সেন্ট জন উড হাই স্কুলে শিক্ষা গ্রহণ করেছিলেন। ওয়াটসন ১৮৭৯ সালে ক্লথ ওয়ার্কার্স স্কলারশিপ ইউনিভার্সিটি অফ অক্সফোর্ডের সোনারভিল হলে প্রবেশ করেছিলেন। এই বৃত্তি তিন বছরের জন্য ৩৫ পাউন্ডের ছিল। সোমারভিলি অক্সফোর্ডের প্রথম দুটি মহিলা কলেজের একটি একই বছর প্রতিষ্ঠিত হয়েছিল। ১৮৮২ সালে, তাকে ৩০ পাউন্ডের মূল্যে আরো দুই বছরের বৃত্তি দেওয়া হয়েছিল। ওয়াটসন ১৮৮২ সালে ভূতত্ত্ব এবং প্রথম শ্রেণীর সম্মান এবং ১৮৮৩ সালে রসায়নে দ্বিতীয় শ্রেণিতে স্নাতকোত্তর অর্জন করেন। 
স্নাতক শেষ করার পরে ওয়াটসন চেল্টেনহাম লেডিজ কলেজে সায়েন্স মিসট্রেস হিসাবে নিযুক্ত হন। এক বছর আগে থেমের জন স্টাইলের সাথে তার বিয়ে হয়। তার বিয়ের পরে তাকে পদত্যাগ করতে হয়েছিল। পদত্যাগ যখন করেন তার আগে ১৮৮৬ সাল পর্যন্ত তিনি এই পদে ছিলেন। তারা গ্লৌচেস্টারশায়ার চার্লটন কিংসে বাস করতেন। স্টাইল ১৮৮২ সাল থেকে চেল্টেনহ্যাম ব্যাকরণ বিদ্যালয়ের প্রধান শিক্ষক ছিলেন। কিন্তু ১৯০৬ সালে তিনি অবসর প্রাপ্ত হন। তারা অবসর নিয়ে হ্যাম্পশায়ারের মিশেলমারসে ফিরে এসেছিলেন সেখানে ওয়াটসন ১৯৩৩ সালের ২০ ফেব্রুয়ারি মারা যান।
মেক্সিকোর মসজিদের তালিকা

এটি মেক্সিকো মসজিদের একটি তালিকা। এটি উত্তর আমেরিকার মেক্সিকোতে মসজিদ সূমহ (আরবি: মসজিদ, স্পেনীয়: মেজকুইটা) ও ইসলামিক কেন্দ্রগুলির তালিকাবদ্ধ করে। এটি কিছু তালিকাভুক্ত করে তবে কোন ভাবেই মেক্সিকোতে সমস্ত মসজিদ তালিকা নেই।
মেক্সিকোয় ১০ টিরও বেশি প্রতিষ্ঠিত মসজিদ রয়েছে। মেক্সিকোয় ইসলামের বৃদ্ধি এবং দেশে ভ্রমণকারী মুসলিম পর্যটকদের ক্রমবর্ধমান সংখ্যার সাথে এই মসজিদের সংখ্যা বাড়ছে।.
উপসর্গহীন

চিকিতসাক্ষেত্রে, কোনও রোগকে উপসর্গহীন হিসাবে বিবেচনা করা হয় যদি কোনও রোগী কোনও রোগ বা সংক্রমণের জন্য বাহক হয় কিন্তু কোনও উপসর্গই অনুভব করে না। একটি অবস্থা উপসর্গহীন হতে পারে যদি এই রোগের সাথে সংযুক্ত উল্লেক্ষণীয় উপসর্গগুলি বিদ্যমান না থাকে। উপসর্গহীন সংক্রমণকে সাবক্লিনিকাল সংক্রমণও বলা হয় । অন্যান্য রোগগুলি (যেমন মানসিক অসুস্থতা ) সাব- ক্লিনিকাল হিসাবে বিবেচিত হতে পারে যদি তারা ক্লিনিকাল রোগ নির্ণয়ের জন্য কিছু উপসর্গ দেখায় কিন্তু প্রয়োজনীয় সমস্ত লক্ষণ বা উপসর্গ দেখায় না। ক্লিনিকালি নীরব শব্দটিও ব্যবহৃত হয়।
উপসর্গহীন অবস্থাটি জানা গুরুত্বপূর্ণ কারণ:
উপসর্গহীন রোগের একটি উদাহরণ হ'ল সাইটোমেগালভাইরাস (সিএমভি) যা হার্পিস ভাইরাসের সদস্য। "এটি অনুমান করা হয় যে সমস্ত নবজাতক ১% সিএমভিতে সংক্রামিত, তবে সংক্রমণের সিংহভাগই উপসর্গহীন। (নক্স, .১৯৮৩; কুমার এট আল.১৯৮৪) কিছু রোগে, উপসর্গহীন ঘটনার অনুপাত গুরুত্বপূর্ণ হতে পারে। উদাহরণস্বরূপ, একাধিক স্ক্লেরোসিসের মধ্যে এটি অনুমান করা হয় যে প্রায় ২৫% ক্ষেত্রে উপসর্গহীন রোগ হয়, কারণ এটি অন্যান্য রোগের চিকিৎসা করার সময় খুঁটিনাটি অনু্সন্ধানে বা কেবল কাকতালীয়ভাবে ( ঘটনাচক্রে ) আবিষ্কার হয়। 
রোগীর অবস্থা পরীক্ষা ( এক্স-রে বা অন্যান্য পরীক্ষা) না করা অবধি উপসর্গহীন অবস্থার সন্ধান করা যাবে না। কিছু লোক লক্ষণীয়ভাবে দীর্ঘ সময় ধরেউপসর্গহীন হতে পারে; যেমন কিছু ধরনের ক্যান্সারের রোগী যদি উপসর্গহীন হয় তবে সতর্কতা অবলম্বন করতে হবে।
রোগীর স্বতন্ত্র জিনগত গঠনপ্রণালী, লক্ষণগুলির সূত্রপাতকে বিলম্বিত করতে বা আটকাতে পারে।
এইডস, এইচআইভি সংক্রমণের বিরোধিতা করার মতো কিছু রোগ কেবল চিকিৎসাগতভাবেই সংজ্ঞায়িত হয়। সুতরাং, "উপসর্গহীন এইডস" সম্পর্কে কথা বলার কোনও মানে হয় না। ক্লিনিক্যালি সংজ্ঞায়িত রোগগুলির এই ধারণাটি সিনড্রোমের( উপসর্গের) ধারণার সাথে কিছুটা সম্পর্কিত।
এগুলি এমন কিছু অবস্থা যেগুলির জন্য যথেষ্ট পরিমাণে নথিভুক্ত ব্যক্তির তথ্য রয়েছে যারা উপসর্গহীন যেটি চিকিৎসাগতভাবে উল্লেখ করা হয়েছে। উপসর্গহীন সংক্রমণের সম্পূর্ণ তালিকার জন্য সাবক্লিনিকাল সংক্রমণ দেখুন।
বরবরুয়া

বরবরুয়া (আহোম: ফু-কে-লুঙ) হচ্ছে আহোম রাজ্য-এর পাঁচজন পাত্র মন্ত্রীদের মধ্যের একজন। স্বর্গদেও প্রতাপসিংহ বরবরুয়া পদের সৃষ্টি করেছিলেন। কলিয়াবর নদীর পূর্ব অঞ্চল এবং যে অঞ্চলগুলি "বুঢ়াগোঁহাই", "বরগোঁহাই" এবং "বরপাত্রগোঁহাই" নিয়ন্ত্রণে ছিল না, সেই অঞ্চলগুলি বরবরুয়া নিয়ন্ত্রণ করতেন।
এনএক্সটি ইউকে

এনএক্সটি ইউকে হচ্ছে একটি পেশাদার কুস্তি টেলিভিশন অনুষ্ঠান, যেটি ডাব্লিউডাব্লিউই দ্বারা প্রযোজিত বিটি স্পোর্ট, প্যারামাউন্ট নেটওয়ার্ক এবং চ্যানেল ৫ নেটওয়ার্কের মাধ্যমে যুক্তরাজ্যে প্রচার করা হয়। এই অনুষ্ঠানে ডাব্লিউডাব্লিউইর এনএক্সটি ইউকে ব্র্যান্ডের কুস্তিগিররা কুস্তি লড়ে থাকেন। এই অনুষ্ঠানটি আনুষ্ঠানিকভাবে ২০১৮ সালের যুক্তরাজ্য চ্যাম্পিয়নশিপ টুর্নামেন্টের সময় ঘোষণা করা হয়েছিল।
২০১৬ সালের ১৫ই ডিসেম্বর তারিখে, দ্য ও২ এরিনায় অনুষ্ঠিত এক সংবাদ সম্মেলনে ট্রিপল এইচ ষোষণা করেছেন যে ডাব্লিউডাব্লিউই ডাব্লিউডাব্লিউই যুক্তরাজ্য চ্যাম্পিয়ন নির্ধারণের জন্য ১৬ জনের একটি টুর্নামেন্ট আয়োজন করবে। এই টুর্নামেন্টটি ২০১৭ সালের ১৪ ও ১৫ই জানুয়ারি দুই দিনের সময়কালে অনুষ্ঠিত হয়েছিল এবং ডাব্লিউডাব্লিউই নেটওয়ার্কে তা একচেটিয়াভাবে প্রচারিত হয়েছিল। এ সময় বলা হয়েছিল যে চ্যাম্পিয়নশিপটি ইউকে-তে নির্মিত নতুন ইউকে-ভিত্তিক অনুষ্ঠানের কেন্দ্রবিন্দু হবে, তবে উদ্বোধনী টুর্নামেন্টের পর থেকে এটি এনএক্সটির পাশাপাশি যুক্তরাজ্যের স্বতন্ত্র অনুষ্ঠানে উপস্থিত হয়েছিল। এই অনুষ্ঠানের নাম, এনএক্সটি ইউকে এবং এর প্রিমিয়ার ২০১৮ সালের যুক্তরাজ্য চ্যাম্পিয়নশিপ টুর্নামেন্টের সময় প্রকাশ করা হয়েছিল। ২০১৮ সালের ৭ই জুন তারিখে, জনি সেইন্ট ডাব্লিউডাব্লিউইর যুক্তরাজ্য ভিত্তিক ব্র্যান্ডের জেনারেল ম্যানেজার নিযুক্ত হন, আনুষ্ঠানিকভাবে এনএক্সটি ইউকে নামে অনুষ্ঠানটির কার্যক্রম শুরু করেন।
এই অনুষ্ঠানের প্রথম পর্ব ২০১৮ সালের আগস্ট মাসে ধারণ করা হয়েছিল এবং এনএক্সটি ইউকের প্রিমিয়ার পর্বটি ২০১৮ সালের ১৭ই অক্টোবর তারিখে প্রচারিত হয়েছিল। ৩১শে অক্টোবর তারিখ হয়ে তৃতীয় এবং চতুর্থ পর্বের প্রচার শুরু হয়, নতুন পর্বগুলো প্রতি সপ্তাহে একটি ডাবল শিরোনামের আকারে প্রিমিয়ার করা হয়েছিল। ২০১৯ সালের ১২ই জানুয়ারি তারিখে এনএক্সটি যুক্তরাজ্যের প্রথম সরাসরি বিশেষ পর্বটি প্রচারিত হয়, যার নাম ছিল । ১৬ই জানুয়ারির পর্ব থেকে এনএক্সটি ইউকে প্রতি সপ্তাহে একটি করে পর্ব সম্প্রচারিত করে। ২০১৯ সালের সেপ্টেম্বর মাসে, ট্রিপল এইচ বলেছিলেন যে, এনএক্সটি ইউকেই ডাব্লিউডাব্লিউই নেটওয়ার্কে দ্বিতীয় সর্বোচ্চ দেখা অনুষ্ঠান। ২০১৯ সালের অক্টোবরে মাস থেকে, এই অনুষ্ঠানটি বৃহস্পতিবারে সম্প্রচার করা শুরু হয়েছে।
২০২০ সালের ২রা জানুয়ারি থেকে এনএক্সটি ইউকে বিটি স্পোর্টে সম্প্রচার করা শুরু করে। একই বছরের ২২শে জানুয়ারি তারিখে, ঘোষণা করা হয়েছিল যে এনএক্সটি ইউকে প্রতি বুধবার প্যারামাউন্ট নেটওয়ার্কে এবং পরবর্তীতে চ্যানেল ৫-এ প্রচার করবে।
দরিয়াও দুর্গ

দরিয়াও দুর্গ মাটির তৈরি একটি প্রাচীন দুর্গ। রংপুরের কান্তদুয়ার নামক গ্রামে করতোয়া নদীর তীরে দুর্গটির অবস্থান। তৎকালীন কামরূপ রাজ্যের রাজা নীলাম্বরের আদেশে দুর্গটি নির্মাণ করা হয়।
১৩শ শতাব্দীর শুরুর দিকে উত্তর বঙ্গ মুসলমানদের শাসনাধীনে চলে আসে। তারা তাদের রাজ্যের সীমানা ধীরে ধীরে বৃদ্ধি করতে থাকে। এতে উত্তর-পূর্ব বাংলা ও আসামের হিন্দু রাজারা উদ্বিগ্ন হন এবং রাজ্যের প্রতিরক্ষা ব্যবস্থা বৃদ্ধির তাগিদ অনুভব করেন। এ তাগিদ থেকেই তারা করতোয়া নদীর তীরে দেয়াল ও দুর্গ নির্মাণ করেন। এগুলোর মধ্যে রংপুরের কান্তদুয়ার, দেবীপুর, বাটাসনের কাছে দরিয়াও দুর্গ, দিনাজপুরের বেলওয়ারের কাছে বড় পাইকার গড়, ডোমারের কাছে ময়নামতীর গড় ও ধর্মপাল গড়, দিনাজপুরে ঘোড়াঘাট দুর্গ, পঞ্চগড়ে ভিতরগড় দুর্গ ইত্যাদি উল্লেখযোগ্য। দরিয়াও দুর্গও এরকমই একটি দুর্গ।
দরিয়াও দুর্গ প্রায় ৬০০ একর জায়গা জুড়ে বিস্তৃত। আগে এটি তিন সারি ইটের দেয়ালে বেষ্টিত ছিল বলে মনে করা হয়। বর্তমানে সেখানে সাতটি পরিখা রয়েছে, যা দেখে মনে হয় সেখানে সাতটি দেয়াল ধারাবাহিকতায়ভাবে ছিল। তবে দুর্গের সীমানার বেশ কিছু স্থানে কোনো দেয়াল নেই। ধারণা করা হয়, এগুলো প্রবেশপথ হিসেবে এবং পরিখাতে পানি যাওয়া আসার পথ হিসেবে তৈরি করা হয়েছে। ভেতরের পরিখাটিতে দক্ষিণ দিকে ঢালু। সেখানে এটি সরু ও লম্বা দ্বীপকে ঘিরে রাখা বাঁধের নিচে একটি জলাধার সৃষ্টি করেছে। পরিখাটিতে এখনো পানি রয়েছে।
দেয়াল বেষ্টিত অংশের মধ্যে কয়েকটি ঢিবি এবং বেশ কিছু পুরাতন ভবনের ধ্বংসাবশেষ দেখা যায়। এই ভবনগুলোর মধ্যে একটিকে "রাজবাড়ি" বা রাজার প্রাসাদ নামে ডাকা হয়। অধিবাসীদের চলাচল নিয়ন্ত্রণ করার জন্য এ অঙ্গনের দক্ষিণ-পশ্চিম কোণায় ভেতরের দেয়াল থেকে একটু সামনে একটি উঁচু পথ নির্মাণ করা হয়। এর কাছেই জলাশয়ের অপর পারে ছোট একটি মাটির ঢিবি দেখা যায়। এটি কোনো সুফি দরবেশের কবর অথবা পুরানো কোনো খানকা হয়ে থাকতে পারে।
দুর্গ থেকে দক্ষিণ দিকে একটি পুরাতন পুকুর রয়েছে। এই পুকুরের পাড়ে পানির স্তর পর্যন্ত নামানো একটি সিড়ি আছে। এই সিড়িটিকে বলা হয় "রাজার ঘাট" বা রাজার অবতরণের স্থান। রাজার ঘাট থেকে পশ্চিম দিকে আরো একটি সিড়ির মতো কাঠামো রয়েছে। এটি "রাণীর ঘাট" বা রাণীর অবতরণের স্থান নামে পরিচিত।
রক্ষণাবেক্ষণের অভাবে দুর্গটির বর্তমান অবস্থা বেশ শোচনীয়। অনেক জমি স্থানীয় কৃষকদের দখলে চলে গিয়েছে। সীমানা প্রাচীরের কোনো অস্তিত্ব দৃশ্যমান নেই। পুকুরের "রাণীর ঘাট"টি বেশ জরাজীর্ণ অবস্থায় রয়েছে। বাহ্যিকভাবে দুর্গটিকে এখন একটি 'অবয়বহীন মাটির ঢিবি' বলে মনে হতে পারে।
অসমীয়া আরু অসমর ভাষা-উপভাষা

অসমীয়া আরু অসমর ভাষা-উপভাষা অসমীয়া ভাষা বিষয়ক গ্রন্থ৷ লেখক উপেন রাভা হাকাচাম৷ এর প্রথম প্রকাশ হয় ২০০৯ সালে৷ প্রকাশক জ্যোতি প্রকাশন৷ গ্রন্থটিতে উত্তর-পূর্বাঞ্চলের ভাষাসমূহের বিষয়ে বিশদ বিবরণ আছে৷ সাথে আসামের নব্য স্বীকৃত/অস্বীকৃত ভাষা, আসামের বিভিন্ন নৃগোষ্ঠীয় উপভাষা, অসমীয়ার জাতিগত/সামাজিক শ্রেণীগত উপভাষা, ভাষা-উপভাষার তুলনামূলক আলোচনা, আসামে সংযোগী ভাষার প্রাসংগিকতা, অসমীয়া ভাষার সমকালীন রূপ ইত্যাদি বিষয়সমূহের বিষয়ে বর্ণনা করা হচ্ছে৷
ডোনাল্ড রবার্টসন (রেফারি)

ডোনাল্ড রবার্টসন (জন্ম: ১ জানুয়ারি ১৯৮৭) হচ্ছেন স্কটল্যান্ডের একজন পেশাদার ফুটবল রেফারি। ২০১৮ সাল থেকে তিনি উয়েফার একজন রেফারি হিসেবে উয়েফার বিভিন্ন ফুটবল ম্যাচে রেফারির দায়িত্ব পালন করছেন।
ডায়ানা খান

মায়রা খান (ডায়ানা খান নামেও পরিচিত; জন্ম: ২৭ ডিসেম্বর, ১৯৯৯) একজন ভারতীয় অভিনেত্রী। টেলিভিশন ধারাবাহিক "হামসাফারস"-এ 'মায়রা সরফরাজ শেখ' চরিত্রে অভিনয় করে তিনি আলোচনায় এসেছিলেন। তিনি "হন্টেড হিলস", "কাবাড্ডি" সহ বেশ কয়েকটি হিন্দি চলচ্চিত্রে অভিনয় করেছেন।
ডায়ানা ভারতের মহারাষ্ট্র রাজ্যের পুনেতে ১৯৯৯ সালের ১২ ডিসেম্বর একটি মুসলিম পরিবারে জন্মগ্রহণ করেছিলেন। তিনি একজন ভারতীয় চলচ্চিত্র অভিনেত্রী, টেলিভিশন অভিনেত্রী ও মডেল যিনি বলিউডের সিনেমা ও হিন্দি টেলিভিশন সিরিজ, সংগীত ভিডিওতে তার কাজের জন্য পরিচিত।
ডায়ানা তার অভিনয় জীবন শুরু করেছিলেন ২০১২ সালের হিন্দি টেলিভিশন ধারাবাহিক "গুমরাহ - ইন্ড অব ইনোসেন্স" দিয়ে। এরপরে তিনি টেলিভিশন ধারাবাহিক "হামসাফারস" এ উপস্থিত হন, যেখানে তিনি 'মাইরা সরফরাজ শেখ' এর ভূমিকায় অভিনয় করেছিলেন। ২০১৫ সালে ডায়ানা সনির টিভিতে "পার্বারিশ সিজন ২"-তে জাসবিন্দর খুরানা ওরফে জাসির চরিত্রে অভিনয় করেছিলেন।
২০১৬ সালে ""ঘায়াল: ওয়ান্স এগেইন"" এর মাধ্যমে তিনি চলচ্চিত্রে অভিষেক করেন, যেখানে তিনি "জয়া" চরিত্রে অভিনয় করেছিলেন। তিনি "মেহরুম" এবং "কাবাডি" এর মতো বলিউডের ছবিতেও অভিনয় করেছেন।
ডায়ানা "ক্যাডবারি চকোলেট" এর টেলিভিশন বিজ্ঞাপনেও উপস্থিত হয়েছেন। ২০১৯ সালে তিনি টেলিভিশন ধারাবাহিক "বহু বেগম"-এ ‘শারায়া’ চরিত্রে অভিনয় করেছিলেন।
ভোগদৈ নদী

ভোগদৈ নদী () ব্রহ্মপুত্র নদ-এর একটি দক্ষিণ বাহিনী উপনদী। নাগা পাহাড় থেকে উৎপত্তি হয়ে এটি যোরহাট শহরের মধ্য দিয়ে প্রবাহিত হয়েছে এবং অন্য একটি নদীর সাথে মিলিত হয়ে নদীটির নাম গেলাবিল হয়ে যায় এবং ব্রহ্মপুত্রের সাথে মেশে। পূর্বে ভোগদৈ নদীটির নাম ছিল দিচৈ। বিগত কয়েক বছর থেকে ভোগদৈ নদীটি যথেষ্ট দূষিত হয়ে পড়েছে।
হিউমের মুরগি

হিউমের মুরগি (বৈজ্ঞানিক নাম: "Syrmaticus humiae") (ইংরেজি Mrs. Hume's pheasant, Hume's pheasant বা bar-tailed pheasant) Phasianidae পরিবারের Syrmaticus গণের একটি পাখি।
হিউমের মুরগি পাখিটি ভারত, চীন, থাইল্যান্ড, মায়ানমার অঞ্চল পর্যন্ত বিস্তৃত।
বৈশ্বিক অবস্থা প্রায়-বিপদগ্রস্ত এবং বাংলাদেশের অবস্থায় অনিশ্চিত ও অনুমান নির্ভর।কেবলমাত্র দুইটি তালিকায় বাংলাদেশের পাখি বলে উল্লিখিত, তবে অপ্রমাণিত। সবচেয়ে কাছের আবাস ভারতের মিজোরাম।
টোশে প্রোয়েস্কি এরিনা

টোশে প্রোয়েস্কি এরিনা () হচ্ছে উত্তর ম্যাসেডোনিয়ার স্কোপিয়ের একটি ক্রীড়া স্টেডিয়াম। এটি বর্তমানে অধিকাংশ ক্ষেত্রে ফুটবল ম্যাচের জন্য ব্যবহৃত হয়, তবে কখনও কখনও সংগীত কনসার্ট বা অ্যাথলেটিক্সের জন্যও ব্যবহৃত হয়। এটি স্কোপিয়ের ক্লাব এফকে ভার্দার এবং এফকে রাবোৎনিচকির হোম স্টেডিয়াম, উভয়ই ম্যাসেডোনিয়ার প্রথম লীগে প্রতিযোগিতা করে, পাশাপাশি প্রায় সব প্রতিযোগিতায়ই উত্তর ম্যাসেডোনিয়া জাতীয় ফুটবল দলের হোম গ্রাউন্ড হিসেবে কাজ করে। ২০১৫ সালের ৩০শে তারিখে উয়েফা ঘোষণা করেছিল যে, ২০১৭ সালে উয়েফা সুপার কাপের ফাইনাল ম্যাচের আয়োজন করবে এই স্টেডিয়ামটি। এই স্টেডিয়ামটি পূর্বে সিটি স্টেডিয়াম স্কোপিয়ে () নামে ২০০৯ সাল পর্যন্ত পরিচিত ছিল এবং ফিলিপ ২ জাতীয় এরিনা () নামে ২০১৯ সাল পর্যন্ত পরিচিত ছিল। অতঃপর এই স্টেডিয়ামটি ম্যাসেডোনিয়ার পপ আইকন টোশে প্রোয়েস্কির সম্মানে তার নামে নামাঙ্কিত করা হয়েছিল।
ভাষাবিজ্ঞান উপক্রমণিকা

ভাষাবিজ্ঞান উপক্রমণিকা অসমীয়া ভাষাবিষয়ক গ্রন্থ৷ লেখক অর্পণা কোঁয়র৷ প্রথম প্রকাশ হয় ২০০২ সালে৷ প্রকাশক বনলতা৷ গ্রন্থটিতে ভাষার তাৎপর্য, ভাষা অধ্যয়নের প্রয়োজনীয়তা, ভাষাচর্চা এবং অধ্যয়নের ইতিহাস, ভাষাতত্ত্ব, ভাষাবিজ্ঞান, ব্যাকরণ, ভাষাবিজ্ঞানের পরিধি, ধ্বনিবিজ্ঞান, ধ্বনিতত্ত্ব, বর্ণবিজ্ঞান, রূপতত্ত্ব, বাক্যতত্ত্ব, অর্থতত্ত্ব, ভাষার পরিবর্তন ইত্যাদি বিষয়সমূহের বিষয়ে বর্ণনা করা হয়েছে।
পবিত্র অসম

পবিত্র অসম হল আসামের ধর্মীয় স্থানসমূহের বিষয়ে মহেশ্বর নেওগ দ্বারা সংকলিত একটি গ্রন্থ৷ গ্রন্থটির প্রথম প্রকাশ হয় অক্টোবর ১৯৬০ সালে৷ প্রকাশক অসম সাহিত্য সভা৷ গ্রন্থটিতে আসামের প্রতিটি জেলার ধর্মীয় স্থানসমূহের বিষয়ে বিশদ বিবরণ আছে৷ গবেষণাধর্মী টিকাসমূহে সমৃদ্ধ এইটি গ্রন্থের শেষদিকে আসামের ধর্মীয় স্থানসমূহ ছাড়াও ভারতের উত্তর-পূর্বাঞ্চল এবং কোচবিহারের কিছু স্থানের বিবরণ আছে৷
১৯৫০ ফিফা বিশ্বকাপ

১৯৫০ ফিফা বিশ্বকাপ, ১৯৫০ সালের ২৪ জুন থেকে ১৬ জুলাই পর্যন্ত ব্রাজিলে অনুষ্ঠিত হয়েছিল ছিল চতুর্থ ফিফা বিশ্বকাপ। এটি ১৯৩৮ সালের পর প্রথম বিশ্বকাপ, দ্বিতীয় বিশ্বযুদ্ধের কারণে পরিকল্পিত ১৯৪২ এবং ১৯৪৬ প্রতিযোগিতা বাতিল করা হয়েছিল। এতে উরুগুয়ে জিতেছিল, যিনি ১৯৩০ সালে উদ্বোধনী প্রতিযোগিতাও জিতেছিলেন। তারা চার দলের চূড়ান্ত গ্রুপের নির্ধারনী ম্যাচে স্বাগতিক ব্রাজিলকে ২-১ গোলে হারিয়ে কাপ জিতেছিল। এটিই একমাত্র টুর্নামেন্ট যা কোনও এক ম্যাচের ফাইনালে সিদ্ধান্ত হয়নি। এছাড়া প্রথম টুর্নামেন্ট যেখানে ট্রফি হিসাবে উল্লেখ করা হয়েছিল জুলে রিমে কাপকে, ফিফার সভাপতি হিসাবে জুলে রিমে 'র ২৫ তম বার্ষিকী উপলক্ষ্যে।
মার্গারেত সেবার্ড

মার্গারেত সেবার্ড এমবিই ( ২২ জানুয়ারী ১৮৬৪ - ২৯ মে ১৯২৯) মহিলা কলেজের কর্মীদের মধ্যে প্রাথমিক রসায়নবিদ ছিলেন ( তিনি প্রতিষ্ঠাতা প্রভাষক ছিলেন) ১৮৯৬ থেকে ১৯১৫ পর্যন্ত। তিনি বিদ্যালয়ে প্রাকৃতিক বিজ্ঞানের সম্মানি প্রথম শ্রেণি অর্জনের জন্য অগ্রণী মহিলা ছিলেন এবং পরবর্তীতে প্রথম বিশ্বযুদ্ধের সময়ে তিনি পুষ্টি বিষয়ে কাজের জন্য এমবিই পেয়েছিলেন।
লিভারপুল ইনস্টিটিউটে মাস্টার জেমস সেওয়ার্ডের কন্যা মার্গারেট সেওয়ার্ডের জন্ম ১৮ জানুয়ারি ১৮৬৪ সালে এবং লিভারপুলের ব্ল্যাকবার্ন হাউসে শিক্ষা লাভ করেছিলেন। তিনি ১৮৮১ সালে অক্সফোর্ডের সোমারভিলে কলেজে প্রবেশ করেছিলেন। সেখানে তিনি প্রথম দুই নারী রসায়ন শিক্ষার্থীর একজন অন্য একজন মেরি ওয়াটসন । ১৮৮৪ সালে তিনি প্রথম অক্সফোর্ড মহিলা শিক্ষার্থী। তিনি গণিতের সম্মান স্কুলে প্রবেশ করেছিলেন। তারপরে সেওয়ার্ড রসায়নের দিকে মনোনিবেশ করেন এবং ১৮৮৫ সালে প্রাকৃতিক বিজ্ঞানের প্রথম শ্রেণীর সম্মান স্কুল অর্জনের অগ্রণী মহিলা হন। 
গ্র্যাজুয়েশন শেষে তিনি অক্সফোর্ডের রসায়নবিদ ডাব্লুএইচ পেন্ডলবারির সাথে গবেষণা করার পাশাপাশি তাৎক্ষণিকভাবে সোমারভিলে প্রাকৃতিক বিজ্ঞানের শিক্ষক হিসাবে নিযুক্ত হন। রাসায়নিক প্রতিক্রিয়া সম্পর্কিত দুটি প্রকাশনা তার কাজের ফলস্বরূপ। এর মধ্যে একটি পড়েছে রয়্যাল সোসাইটির কাছে। তিনি হাইড্রোজেন ক্লোরাইড এবং পটাশিয়াম ক্লরিকের মধ্যে প্রতিক্রিয়া গতিবিদ্যা উপর একটি গবেষণা করেছিলেন। এছাড়া তিনি আয়ন উপস্থিতি বিক্রিয়ার একটি গবেষণা করেন। সেবার্ড ১৮৮৭ সালে রয়্যাল হোলোয়ে কলেজের রসায়নে প্রভাষক পদে নিয়োগ দেওয়া পান। যেখানে তিনি মার্থা হোয়াইটলে পড়িয়েছিলেন। জন ম্যাককিলাপ নামে একজন প্রকৌশলীকে বিয়ে করেন। তাকে বিয়ে করতে তিনি ১৮৯১ সালে সিঙ্গাপুরে ভ্রমণের জন্য পদত্যাগ করেছিলেন। 
১৮৯৩ সালে তিনি যখন ব্রিটেনে ফিরে আসেন, তিনি গার্লস গ্রামার স্কুল, ব্র্যাডফোর্ড এবং রোডিয়ান স্কুল সহ বেশ কয়েকটি প্রতিষ্ঠানে শিক্ষকতা করেছিলেন। ১৮৯৫। সালে তিনি নতুন রাসায়নিক পরীক্ষাগারে রসায়ন পড়ানোর জন্য ১৮৯৬ সালে মহিলা বিভাগের কিং'স কলেজে নিযুক্ত হন। সেখানে তাকে "শীর্ষস্থানীয় মহিলা বিজ্ঞান-প্রভাষক" হিসাবে আখ্যায়িত করা হয়েছিল। তবে ১৯১২ সালে কিংস কলেজ একজন পুরুষ প্রভাষক নিয়োগের সিদ্ধান্ত নেন এবং ম্যাককিলপকে পুনরায় লাইব্রেরির কাজে নিযুক্ত করা হয়। 
ম্যাককিলপের অবস্থান ১৯১৪ সালে সমাপ্ত করা হয়েছিল এবং প্রথম বিশ্বযুদ্ধের সময় সেবার্ড ( ততক্ষণে তার বিবাহিত নাম মার্গারেট ম্যাককিলোপ নামে পরিচিত) খাদ্য মন্ত্রণালয়ে কাজ করেছিলেন এবং "ফুড ভ্যালু" নামে বইটি লিখেছিলেন "।" যুদ্ধকালীন পুষ্টি বিষয়ে তাঁর পড়াশুনার জন্য ১৯১৯ সালে তিনি এমবিই পান। 
মার্গারেত সেবার্ড ম্যাককিলোপ ১৮৯৪ সালে ফ্যাবিয়ান সোসাইটিতে যোগ দিয়েছিলেন এবং বেশ কয়েক বছর ধরে দায়িত্ব পালন করে যাচ্ছিলেন মহিলা গ্রুপের শীর্ষস্থানীয় ব্যক্তিত্ব হিসাবে।
ভারতের ব্যাঙ্কের তালিকা

নিচে ভারতের ব্যাংকগুলির একটি তালিকা দেওয়া হল:
ভারতে ব্যাঙ্কগুলি ৪টি শ্রেণীতে বিভক্ত:
পাবলিক সেক্টর ব্যাংক (১লা এপ্রিল, ২০১৯ পর্যন্ত সরকারী শেয়ারহোল্ডিং %) 
ক্ষেত্রীয় গ্রামীণ ব্যাংকগুলির তালিকা (আরআরবি) : ২০২০ সালের ১লা এপ্রিল থেকে ভারতে বর্তমানে ৪৩ টি ক্ষেত্রীয় গ্রামীণ ব্যাংক রয়েছে। 
যে ব্যাঙ্কগুলি ভারতের বাইরে অন্তর্ভুক্ত রয়েছে এবং ভারতে শাখা পরিচালনা করছে তাদের তালিকা: 
ভারতে প্রতিনিধি অফিস সহ বিদেশী ব্যাংকের তালিকা:
রাজ্য সমবায় ব্যাংকগুলির তালিকা: 
তালিকাভুক্ত নগর সমবায় ব্যাংকগুলির তালিকা:
আমার ঘর

আমার ঘর (en: Amar Ghar) ১৯৫৯ সালে মুক্তি পাওয়া একটি অসমীয়া চলচ্চিত্র। কাহিনী এবং পরিচালনা নিপ বরুয়া-এর। কামরূপ কলা মন্দিরের ব্যানারে ছবিটি প্রযোজনা করেছিলেন অমলেন্দু বাগচী। চিত্রনাট্য এবং সংলাপ রচনা করেছিলেন লক্ষ্যধর চৌধুরীয়ে। সঙ্গীত পরিচালক ছিল ব্রজেন বরুয়া। ছবিটিতে চারিটা গান ছিলেন। এই চারটা গান চারজন ভিন্ন ভিন্ন গানিকার রচনা করেছিলেন। তাঁরা ছিলেন – তফজ্জুল আলি , পদ্ম বরকটকী, কেশব মহন্ত এবং লক্ষ্যধর চৌধুরী।
"এই সামাজিক ছবিটিতে বিশেষভাবে দেখানো হয়েছে যে মহিলা মাত্রই খারাপ হয় না এবং দেখানো হয়েছে সমাজের উপর রত্ন-পাথরের কু-প্রভাব।"
শুঁটি রাজহাঁস

শুঁটি রাজহাঁস (বৈজ্ঞানিক নাম: "Anser fabalis") (ইংরেজি Taiga bean goose) Anatidae পরিবারের Anser গণের একটি পাখি।
শুঁটি রাজহাঁস পাখিটি ইউরোপ এবং এশিয়ার বিভিন্ন অঞ্চল পর্যন্ত বিস্তৃত।
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অনিশ্চিত ও অনুমান নির্ভর। তিনটি তালিকায় পাখিটি বাংলাদেশের পাখি বলে উল্লিখিত, তবে প্রমাণিত নয়। দক্ষিণ এশিয়ায় পাখিটি অনিয়মিত ও এ প্রজাতি দেখার ঘটনা খুব কম।
সুবীর বন্দ্যোপাধ্যায়

সুবীর বন্দ্যোপাধ্যায় হলেন একজন ভারতীয় অভিনেতা। তিনি সত্যজিৎ রায়ের "অপু ত্রয়ী"র প্রথম কিস্তি "পথের পাঁচালী"তে অপু চরিত্রে অভিনয় করেন। তার আংশিক জীবনী নিয়ে "অপুর পাঁচালী" চলচ্চিত্র নির্মিত হয়।
"পথের পাঁচালী" চলচ্চিত্রের প্রাক-নির্মাণকালে সত্যজিৎ রায় অপু চরিত্রের জন্য পাঁচ থেকে সাত বছরের শিশুর সন্ধানে সংবাদপত্রে একটি বিজ্ঞাপন দেন। বিজ্ঞাপনের মারফতে কয়েকটি ছেলে অডিশন দিতে আসে, কিন্তু কোন ছেলেকেই সত্যজিৎ রায়ের পছন্দ হয়নি। অবশেষে সত্যজিতের স্ত্রী বিজয়া রায় তাদের অ্যাপার্টমেন্টের নিকটে আরেকটি ভবনের ছাদে একটি ছেলেকে খেলতে দেখেন। সুবীর বন্দ্যোপাধ্যায় নামে এই ছেলেটিকে অবশেষে অপুর চরিত্রে অভিনয়ের জন্য নির্বাচন করা হয়। সুবীর কলকাতার লেক অ্যাভিনিউতে বসবাস করতেন। তার পিতার সম্মতিতে তিনি চরিত্রে অভিনয় করেন। সত্যজিৎ রায় তার পিতাকে বলেছিলেন, "আজ আপনার ছেলে বা আমাকে কেউ চেনে না। কিন্তু আমি এমন একটি চলচ্চিত্র বানাবো যে তা বাংলা চলচ্চিত্রকে পরিবর্তন করে দেবে। তারপর সারা বাংলা আমাদের দুজনকেই চিনবে।" এই কথাগুলো তার পিতাকে রাজি করাতে বাধ্য করে। এরপর ১৯৫২ থেকে ১৯৫৪ সালের মধ্যে এক বছরের বিরতি নিয়ে চিত্রগ্রহণ চলে।
সুবীর বন্দ্যোপাধ্যায়ের জীবনী অবলম্বনে বাংলা চলচ্চিত্র "অপুর পাঁচালী" নির্মিত হয়েছে। পরিচালক কৌশিক গঙ্গোপাধ্যায় এই চলচ্চিত্রটির জন্য ২০১৩ সালের নভেম্বরে ৪৪তম ভারতের আন্তর্জাতিক চলচ্চিত্র উৎসবে শ্রেষ্ঠ পরিচালকের পুরস্কার লাভ করেন। পরিচালক এক সাক্ষাৎকারে বলে তিনি সুবীর বন্দ্যোপাধ্যায়ের জীবনের খণ্ডাংশের সাথে অপু চরিত্রের সাদৃশ খুঁজে পেয়েছিলেন। চলচ্চিত্রটিতে সুবীরের তরুণ বয়সের চরিত্রে অভিনয় করেন পরমব্রত চট্টোপাধ্যায় এবং তার বয়স্ক চরিত্রে অভিনয় করেন অর্ধেন্দু বন্দ্যোপাধ্যায়।
গরখীয়া দৌল, নাজিরা

ভারতের আসামে শিবসাগর জেলার নাজিরাতে অবস্থিত গরখীয়া দৌল আহোম স্বর্গদেউ প্রতাপ সিংহ-এর (১৬০৩-১৬৪৮ খৃঃ) রাজত্ব কালে তৈরি একটি মন্দির। একে "মাই দৌল" বা "মহেশ্বর ঘর" বা "পূজা শিল" বলেও অভিহিত করা হয়। এই মন্দিরটি আহোমদের তৈরি প্রথম মন্দিরসমূহের একটি এবং সেইমতো এখানে আহোম স্থাপত্যের সূত্রপাতের নিদর্শন দেখা যায়। ইট দিয়ে তৈরি মন্দিরটি ছোট এবং অষ্টভূজাকৃতির এবং শিখরটি মুজুরা। এই স্থাপত্যটির বাইরের দিকের দেওয়াল বাইরের দিকে দুসারি দেবকোষ্ঠ লাগানো আছে।
নিশান্ত রানাতুঙ্গা

নিশান্ত রানাতুঙ্গা (; জন্ম: ২২ জানুয়ারি, ১৯৬৬) গামপাহা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার ও প্রশাসক। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কোল্টস, মোরাতুয়া ও সিংহলীজ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করতেন তিনি।
১৯৮৮-৮৯ মৌসুম থেকে ১৯৯৭-৯৮ মৌসুম পর্যন্ত নিশান্ত রানাতুঙ্গা’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে তিনি অল-রাউন্ডার হিসেবে পরিচিত ছিলেন।
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন নিশান্ত রানাতুঙ্গা। ৩ ফেব্রুয়ারি, ১৯৯৩ তারিখে শারজায় জিম্বাবুয়ে দলের বিপক্ষে একদিনের আন্তর্জাতিকে অভিষেক ঘটে তার। এরপর, ৪ ফেব্রুয়ারি, ১৯৯৩ তারিখে একই মাঠে পাকিস্তান দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
ক্রিকেট খেলা থেকে অবসর গ্রহণের পর শ্রীলঙ্কা ক্রিকেটের সম্মানীয় সম্পাদকের দায়িত্ব পালন করেছেন। এছাড়াও, সরকার কর্তৃক অন্তর্বর্তীকালীন ক্রিকেট পরিচালনা পরিষদের সম্পাদকের দায়িত্ব পালনকালে ২০১১ সালের ক্রিকেট বিশ্বকাপকে ঘিরে নতুন নির্মিত স্টেডিয়াম ও অবকাঠামো উন্নয়নে দায়িত্বপ্রাপ্ত হন। এরপূর্বে ইউপিএফএ সরকার কর্তৃক রাষ্ট্র নিয়ন্ত্রণাধীন শ্রীলঙ্কা রূপবাণী কর্পোরেশনের মহাপরিচালক হিসেবে মনোনীত হয়েছিলেন।
জানুয়ারি, ২০১২ সালে ক্রিকেট পরিচালনা পরিষদে সম্পাদক হিসেবে বিনাপ্রতিদ্বন্দ্বিতায় নির্বাচিত হন। এ পর্যায়ে শ্রীলঙ্কা ক্রিকেটের সভাপতি উপলি ধর্মদাসা’র সাথে সম্পাদকের কাজে নিয়োজিত ছিলেন।
টেলিভিশন চ্যানেলের সিইও হিসেবে নিযুক্তকালে বেশকিছু বিতর্কের সাথে স্বীয় নামকে জড়িয়ে রেখেছেন নিশান্ত রানাতুঙ্গা। ঐ চ্যানেলটি রাষ্ট্রপতি মহিন্দ রাজাপক্ষের পরিবারের নিয়ন্ত্রণে থেকে ক্রিকেট পরিচালনা পরিষদ থেকে সম্প্রচার স্বত্ত্ব লাভ করে। ক্রিকেটবোদ্ধাদের অভিমত, শ্রীলঙ্কা ক্রিকেটের সম্পাদকের দায়িত্বে থেকে কার্লটন স্পোর্টস নেটওয়ার্কের সিইও’র দায়িত্ব পালন করা স্বার্থোদ্ধারের শামিল।
চাওলুং

চাওলুং হল আহোম চাওফাদের উদ্দেশ্যে ব্যবহার করা একটি উপাধি। আহোম ভাষায় এর অর্থ হল মহান দেবতা, চাও= দেবতা, লুং= মহান।
চাওলুং চুকাফা থেকে আরম্ভ করে চাওলুং চুতুফা পর্যন্ত চাওলুং উপাধি দেওয়া হয়েছিল তারপর সকলকে অর্থাৎ চাওফা ত্যাও খামতী থেকে চাওফা বলা হয়।
কল্যাণজী বীরজী শাহ

কল্যাণজী বীরজী শাহ (৩০ জুন ১৯২৮ - ২৪ আগস্ট ২০০০) ছিলেন কল্যাণজী-আনন্দজী যুগলের একজন। তিনি ও তার ভাই আনন্দজী বীরজী শাহ ছিলেন ভারতীয় চলচ্চিত্র সঙ্গীতজ্ঞ। তারা ১৯৭৫ সালে "কোরা কাগজ" চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেছিলেন। কল্যাণজী ১৯৯২ সালে ভারত সরকার কর্তৃক প্রদত্ত চতুর্থ সর্বোচ্চ সম্মাননা পদ্মশ্রী লাভ করেন।
কল্যাণজী ১৯২৮ সালের ৩০শে জুন তৎকালীন ব্রিটিশ ভারতের (বর্তমান ভারত) গুজরাতের কচ্ছ জেলার কুন্দ্রদিতে জন্মগ্রহণ করেন। তার পিতা বীরজী শাহ ছিলেন একজন কচ্ছ ব্যবসায়ী, তিনি কচ্ছ থেকে মুম্বই চলে যান সেখানে একটি দোকান চালু করার জন্য। কল্যাণজীর ছোট ভাই আনন্দজী বীরজী শাহ এবং তার ছোট ভাই ও তার স্ত্রীর যুগলবন্দি বাবলা ও কাঞ্চনও সুরকার।
তার পুত্র বিজু শাহও একজন সঙ্গীত পরিচালক ও সুরকার।
আনন্দজী বীরজী শাহের সাথে যৌথভাবে কল্যাণজী-আনন্দজী যুগল গড়ে ওঠার পূর্বে তিনি এককভাবে কয়েকটি চলচ্চিত্রের গানের সুর করেন। সেগুলো হল
পদশিলা

পদশিলা আসাম-এর সংস্কৃতি জগতের একটি বহু পুরানো কৃষ্টি। শংকরদেব গুরুগৃহে প্রবেশ করতে যে দুটুকরো শিল গৃহের দ্বারমুখে রেখে দিয়েছিলেন সেই দুটি শিলাকে পদশিলা বলে। অসমীয়া সমাজে প্রচলিত নামঘরসমূহে এই শিলা এখনও বিরাজমান।
অসমীয়া সমাজের লোকেরা বাসগৃহ বা নামঘরে প্রবেশ করার আগে এই শিলাকে প্রণাম করে। কেউ কেউ নিজ গৃহকে মন্দির বলে ভেবে ঘরের দুয়ারমুখের শিলা পেড়ে নেয়। যাত্রাকালে গৃহের এই শিলাকে নমস্কার করতেও দেখা যায়। এই শিলায় পা ধোয়া নিষেধ। এই শিলা বহনক্ষম নয় বলে বিশ্বাস করা হয়। সকালে উঠে শিলায় জল দেওয়া নিয়ম।
গড় দ'ল

গড় দ'ল বা "গড় দৌল"' শোণিতপুর জেলায় অবস্থিত ভারতীয় পুরাতত্ত্ব বিভাগের সংরক্ষিত স্থান। এটি আসামের রাজ্যিক সংরক্ষিত স্মৃতিচিহ্নের অন্যতম। এটি তেজপুর থেকে প্রায় ৭ কি.মি. দূরে তরাজান কুমারগাঁওয়ে অবস্থিত। গড় দ'লের ভারতীয় পুরাতত্ত্ব অনুসন্ধান বিভাগ প্রদান করা নম্বর হ'ল S-AS-95। এর আয়তন প্রায় ২৫০x২৫০ বর্গ মিটার। এখানে ইটের দুসারি গাঁথুনি পাওয়া গিয়েছে যাকে কোনো মন্দিরের বেদী বলে অনুমান করা হয়। এর ধ্বংসাবশেষ খ্রীষ্টীয় সপ্তম এবং অষ্টম শতকের। 
হিন্দুশাস্ত্র মতে, এই স্থান রাজা বাণাসুর তাঁর কন্যা ঊষাকে রাখতে তৈরি করেছিলেন। ঊষা তাঁর শৈশব এখানেই অতিবাহিত করেছিলেন।
গড় দৌলের ধ্বংসাবশেষ বহু পরিমাণে এখনও আবিষ্কৃত হয়নি। আসামের পুরাতত্ত্ব অনুসন্ধান বিভাগ এই ধ্বংসাবশেষ উদ্ধার এবং সংরক্ষণের জন্য কাজ করছে সাথে একে পর্যটন ক্ষেত্র হিসাবে গড়ে তুলতে একটি উদ্যান নির্মাণও করিয়েছে।
আনন্দজী বীরজী শাহ

আনন্দজী বীরজী শাহ (২ মার্চ ১৯৩৩) ছিলেন কল্যাণজী-আনন্দজী যুগলের একজন। তিনি ও তার ভাই কল্যাণজী বীরজী শাহ ছিলেন ভারতীয় চলচ্চিত্র সঙ্গীতজ্ঞ। তারা ১৯৭৫ সালে "কোরা কাগজ" চলচ্চিত্রের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার অর্জন করেছিলেন। আনন্দজী ১৯৯২ সালে ভারত সরকার কর্তৃক প্রদত্ত চতুর্থ সর্বোচ্চ সম্মাননা পদ্মশ্রী লাভ করেন।
কল্যাণজী ১৯৩৩ সালের ২রা মার্চ তৎকালীন ব্রিটিশ ভারতের (বর্তমান ভারত) গুজরাতের কচ্ছ জেলার কুন্দ্রদিতে জন্মগ্রহণ করেন। তার পিতা বীরজী শাহ ছিলেন একজন কচ্ছ ব্যবসায়ী, তিনি কচ্ছ থেকে মুম্বই চলে যান সেখানে একটি দোকান চালু করার জন্য। আনন্দজীর বড় ভাই কল্যাণজী বীরজী শাহ এবং তার ছোট ভাই ও তার স্ত্রীর যুগলবন্দি বাবলা ও কাঞ্চনও সুরকার।
রুদ্রপদ দেবালয়

তেজপুর শহরের উত্তর দিকে, ব্রহ্মপুত্র নদীর গায়ে থাকা পাহাড়ের উপর রুদ্রপদ দেবালয় অবস্থিত। এই মন্দিরে হিন্দুদের আরাধ্য দেবতা শিবকে নিত্য পূজার্চনা করা হয়। লোকবিশ্বাস অনুসারে ভগবান শিব এখানে তাঁর বাঁ পায়ের একটি ছাপ মন্দিরের শিলাখণ্ডে রেখে গিয়েছেন। পরে আহোম স্বর্গদেউ শিবসিংহ ১৭৩০ খ্রীষ্টাব্দে মন্দিরটির সংস্কার এই মন্দির নির্মাণ করেন। মহাবাহু ব্রহ্মপুত্র নদীর কবলে পড়ে মুখ্য মন্দিরটি জলে ডুবে যায়। এই মন্দিরের কাছের প্রাকৃতিক দৃশ্য অতি মনোরম।
কেতেকেশ্বর দেবালয়

তেজপুর শহরের অন্য এক পবিত্র স্থান হচ্ছে "কেতেকেশ্বর" বা স্থানীয় নাগরিকদের পরিচিত "থিয় শিলা"। তেজপুর থেকে প্রায় ২ কি:মি: উত্তরে কেতেকীবাড়ির বাঁশবাড়িতে প্রোথিত আছে বিশ্বের বৃহত্তম শিবলিঙ্গ বলে মনে করা কেতেকেশ্বর। এটি গুপ্ত যুগের নিদর্শন বলে অনুমান করা হয়। রাজমোহন নাথ, তত্ত্বভূষণের ‘গৌরবময় আসাম’-এ এই কেতেকেশ্বর সম্পর্কে ছবির সাথে উল্লেখ আছে এই বলে – "এই দীঘল আরু পঞ্চমূখী শিবলিঙ্গটো ভূতি বর্ম্মা আদিয়ে কামরূপীয় রজা সকল পূজা করা হাটকেশ্বর শিব লিঙ্গ বলে অনুমান হয়"। প্রায় ৯ হাত দৈর্ঘ্যের এবং ৪ হাত বেড়ের এই শিবলিঙ্গের কাছে পড়ৈ আছে বৃহদাকার যোনীপীঠ
ফুকন

ফুকন বা ফু-কান (আহোম ভাষা-এর শব্দ , ইংরাজী ভাষা:Phu Kan) আহোম রাজ্যের আহোম সেনাবাহিনীর পাইক কর্মচারী। ফুকনদের বংশধররা এক একটি উপাধি হিসাবে ব্যবহার করেন, এটি মূলতঃ আহোম জনগোষ্ঠী বা আহোম সৈন্যবাহিনীতে কাজ করা ছুটিয়া, কলিতা, বামুন সম্প্রদায়ের বংশধররা প্রয়োগ করে।
রাধাচরণ দেববর্মা

রাধাচরণ দেববর্মা হলেন ভারতের একজন রাজনীতিবিদ এবং ১৭ মে ২০১৫ সাল থেকে ১৭ মে ২০২০ পর্যন্ত তিনি ত্রিপুরা উপজাতি অঞ্চল স্বায়ত্তশাসিত জেলা পরিষদের মুখ্য কার্যনির্বাহী সদস্য হিসেবে কাজ করেছিলেন। তিনি ভারতের কমিউনিস্ট পার্টি (মার্কসবাদী)-র একজন সদস্য এবং দলের আদিবাসী শাখা জিএমপির(গণমুক্তি পরিষদ) বর্তমান সাধারণ সম্পাদক। দেববর্মা ১৯৯৫ থেকে ২০০০ পর্যন্ত এবং ২০০৫ থেকে ২০১৫ সাল পর্যন্ত উপজাতি অঞ্চল স্বায়ত্তশাসিত জেলা পরিষদের নির্বাহী সদস্য ছিলেন। ২০২০ সালের ১৭ মে দেববর্মার মেয়াদ শেষ হয়ে যায় এবং বিশ্বব্যাপী করোনা ভাইরাসজনিত মহামারীর ফলস্বরূপ নির্বাচন স্থগিত হওয়ার পরে, টিটিএএডসি বর্তমানে রাজ্যপালের অধীনে রয়েছে।
রাধাচরণ দেববর্মার জন্ম মান্দাই,পশ্চিম ত্রিপুরা জেলার একটি নিম্ন-মধ্যবিত্ত পরিবারে। ছাত্রজীবন থেকেই তিনি ছাত্র আন্দোলনে খুব সক্রিয় ছিলেন। তিনি উপজাতি ছাত্র ইউনিয়নের সাধারণ সম্পাদকও ছিলেন। তিনি মহারাজা বীরবিক্রম কলেজ থেকে স্নাতক হন।
তিনি অল্প বয়স থেকেই রাজনীতিতে আগ্রহী ছিলেন। তিনি ২০০৫ সালে জিরানিয়া (টিটিএএডিসি নির্বাচনী এলাকা) থেকে সিপিআই(এম) এর হয়ে পদপ্রার্থী নির্বাচিত হন এবং নির্বাচনে জয়ী হয়ে ত্রিপুরা উপজাতি অঞ্চল স্বায়ত্তশাসিত জেলা পরিষদের নির্বাহী সদস্য হন। দেববর্মা ২০১৫ সালে ত্রিপুরা উপজাতি অঞ্চল স্বায়ত্তশাসিত জেলা পরিষদ নির্বাচনে আইপিএফটির বিরুদ্ধে ১৩,১৫১ ভোট পেয়ে নির্বাচনে জয়ী হন এবং তিনি ত্রিপুরা উপজাতি অঞ্চল স্বায়ত্তশাসিত জেলা পরিষদে তাঁর প্রশাসন গঠন করেছিলেন।দেববর্মা ১৭ মে ২০১৫ সালে ত্রিপুরা উপজাতি অঞ্চল স্বায়ত্তশাসিত জেলা পরিষদের মুখ্য কার্যনির্বাহী সদস্য হিসাবে শপথ গ্রহণ করেছিলেন।